**Nyhedsbrev nr. 66** Juli 2020

**Kære Grundejere!**

Den årlige **Generalforsamling** blev, med alle tænkelige coronahensyn, afviklet med god deltagelse på Smålandshavet.

Forårets **Fællesarbejder** var selvfølgelig behørigt blevet aflyst.

Nye datoer er arrangeret, og med mindre andet taler imod det, mødes vi, så mange som muligt, for at indhente det forsømte. Vej-og Parkudvalget har udarbejdet en prioriteringsliste og vil lede og uddelegere på dagene.

Efterårets store udfordring for os alle, bliver **Brolukningen** i september måned. På vores hjemmeside, er praktiske råd som vi alle kan have glæde af at læse. Via FU er der udsendt et oplysningsnotat herom til jer alle.

Et andet tiltag er etableringen af en ny **Lokalplan** for vore Grundejerforeninger. Der blev sagt lidt om det på den nyligt afholdte generalforsamling. Meget mere herom vil følge når høringsfasen er tilendebragt, formentligt ultimo oktober 2020. Vi vil, når tid er, udsende et oversigtsnotat hvor vigtige almene ændringer er fremhævet.

Jørn: Jeg vil gerne **takke for valget** ved Generalforsamlingen. Det er rart at være tilbage i bestyrelsen og jeg vil glæde mig til det videre arbejde.

**FÆLLESARBEJDER** fra kl. 9.00 til kl. 12.00:

4. juli 2020 Fællesarbejde

5. juli 2020 Fællesarbejde

22. august 2020 Fællesarbejde

23. august 2020 Fællesarbejde

10. oktober 2020 Fællesarbejde+ Optagning af bro

11. oktober 2020 Fællesarbejde+ Optagning af bro.

Vi mødes som sædvanlig ved Materielskuret, Strandgårdsvej 44.

Med venlig hilsen

f/Bestyrelsen

Jørn M. Jakobsen

Fmd.